Trailer Dune: Part Two Menampilkan Paul Atreides Timothée Chalamet
Warner Bros. telah mendedahkan trailer Dune: Part Two menjelang tayangan filem itu pada 3 November 2023.  “Filem susulan ini akan menerokai perjalanan mitos Paul Atreides ketika dia bersatu dengan Chani dan Fremen untuk membalas dendam terhadap konspirator yang memusnahkan keluarganya,” baca sinopsis itu. “Menghadapi pilihan antara cinta dalam hidupnya dan nasib alam semesta yang diketahuinya, dia berusaha untuk menghalang masa depan yang mengerikan yang dia sahaja boleh ramalkan.” Anda boleh tonton trailer tersebut dibawah: Dune: Part Two sekali lagi akan diarahkan oleh Denis Villeneuve, dan menyaksikan kepulangan Timothée Chalamet, Rebecca Ferguson, Stellan Skarsgård, Dave Bautista, Zendaya, Javier Bardem, dan Josh Brolin. Menyertai mereka ialah Christopher Walken sebagai Maharaja Shaddam IV, Florence Pugh sebagai Puteri Irulan, Austin Butler sebagai Feyd-Rautha, dan Léa Seydoux sebagai Lady Margot. Filem pertama Dune telah mendapat pujian kritis daripada peminat dan pengkritik, dimana ia juga meraih 10 pencalonan Anugerah Akademi dan telah memenangi enam daripadanya termasuk Skor Asal Terbaik, Bunyi Terbaik, Penyuntingan Filem Terbaik, Sinematografi Terbaik, Reka Bentuk Pengeluaran Terbaik dan Kesan Visual Terbaik.